11/03/2014 | Administración LocalMunicipal
Ferrol
Cultura
Convocatoria pública de subvencións para a promoción e fomento da cultura dende as asociacións culturais de Ferrol para o ano 2014

Convocatoria pública de subvencións para a promoción e fomento da cultura dende as asociacións culturais de Ferrol para o ano 2014 1.–Liñas estratéxicas. A Concellería de Cultura do Concello de Ferrol ten entre as súas prioridades políticas o apoio ás entidades sen ánimo de lucro na realización de actividades culturais, o fomento da participación da cidadanía neste ámbito e o impulso da democratización do aceso á cultura na sociedade. Na presente convocatoria fíxanse as iniciativas que contribúen á realización destas prioridades, e márcanse obxectivos de carácter xeral, tales como a mellora da xestión e da organización das asociacións e das actividades desenvolvidas por elas e a integración nas actividades socioculturais da poboación en xeral, e a mocidade, as mulleres e os maiores, en particular. Son prioritarias nesta convocatoria as accións tendentes a facilitarlle á cidadanía un uso activo e creativo da actividade cultural e a fixación de programas e programacións culturais. A Concellería quere contribuír a promover a difusión e a posta en valor de todas as manifestacións da cultura galega en xeral e da ferrolá en particular.2.–Réxime xurídico. Constitúe o marco normativo da convocatoria a Lei 38/2003, do 17 de novembro, xeral de subvencións; o Real decreto 887/2006, do 21 de xullo, polo que se aproba o seu regulamento; a Lei 9/2007, do 13 de xuño, de subvencións de Galicia; a Lei 7/1985, do 2 de abril, de bases de réxime local; Lei 5/1997, do 22 de xullo, de administración local de Galicia; Lei 30/1992, de 26 de novembro, de réxime xurídico das administracións públicas e do procedemento administrativo común; bases municipais reguladoras para a convocatoria de subvencións destinadas a entidades cidadás e cidadanía en xeral (BOP n.º 20 do 1/02/2010); e bases de execución do orzamento municipal para o 2014.2.–Obxecto da subvención. O obxecto desta convocatoria é establecer as normas para a solicitude, concesión, xustificación e pagamento do programa de subvencións que convoca, en réxime de concorrencia competitiva, a Concellería de Cultura do Concello de Ferrol para a promoción e fomento da cultura dende as asociacións culturais de Ferrol para o ano 2014. O importe global da convocatoria ascende a 45.000 € con cargo á aplicación orzamentaria 05101-3301-48000 do orzamento 2014. As actividades obxecto de subvención deberán realizarse no período comprendido entre o 1/01/2014 e o 15/11/2014. Quedan excluídas da presente convocatoria e, xa que logo, non serán obxecto das subvencións, as seguintes actividades: 2.1.–As actividades subvencionadas, no mesmo exercicio, a través doutras convocatorias de subvencións ou de plans do Concello de Ferrol.2.2.–As viaxes de ocio e os gastos de manutención.2.3.–As actividades de carácter confesional nin as festas, agás as que teñan tradición e interese cultural.2.4.–Os cursos de formación, nos que os beneficiarios sexan os propios asociados, nunha porcentaxe superior ao 50% dos asistentes, nos que a formación sexa continua e/ou inherente ao desenvolvemento dos obxectivos e/ou fins da entidade ou nos que non sexan de estrito carácter cultural.3.–Entidades solicitantes e requisitos. As asociacións culturais solicitantes deberán cumprir os seguintes requisitos: a) Estar debidamente inscritas no Rexistro municipal de entidades cidadás e ter os seus datos actualizados no Rexistro municipal de entidades cidadáns no momento de presentar a súa solicitude. b) Ter os seus estatutos adaptados á Lei orgánica 1/2002, do 22 de marzo, reguladora do dereito de asociación. c) Non contravir o regulado no artigo 13 da Lei 38/2003, do 17 de novembro. d) Cumprir os requisitos da convocatoria de concesión de subvencións. e) Ter un número mínimo de corenta socios, agás as entidades ás que, pola súa natureza, non lles sexa de aplicación (fundacións, comités organizadores, academias). f) Desenvolver as súas actividades no ámbito territorial da localidade ou sobre temas de interese para ela. g) Non estar incursa en ningún dos supostos de incapacidade ou incompatibilidade para a percepción de axudas ou subvencións públicas. h) Estar ao corrente das súas obrigas tributarias (de carácter estatal, autonómica e local) e coa Seguridade Social.4.–Condicións da concesión. O procedemento ordinario de concesión de subvencións tramitarase en réxime de concorrencia competitiva, mediante comparación das solicitudes presentadas, co fin de establecer unha prelación entre as ditas solicitudes de acordo cos criterios de valoración fixados nesta convocatoria, e co límite orzamentario dispoñible. O importe da subvención será como máximo do 80% do gasto xustificado, co límite de 6.000 €. As entidades beneficiarias das subvencións quedan obrigadas a facer constar a colaboración do Concello de Ferrol en toda a información (impresa, informática e audiovisual) que se faga das actividades ou investimentos subvencionados e na súa páxina web.5.–Solicitudes e prazo de presentación. As solicitudes das subvencións dirixiranse á Alcaldía do Concello de Ferrol, no modelo que figura como anexo a estas bases, e presentaranse, dentro do prazo de 15 días naturais contados a partir do día seguinte ao da publicación do anuncio da presente convocatoria no Boletín Oficial da Provincia. A solicitude poderá presentarse no Rexistro xeral do Concello ou en calquera outros rexistros e oficinas aos que se refire o artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común.6.–Documentación. Ademais dos documentos esixidos pola normativa xeral de subvencións, as persoas e entidades solicitantes deberán achegar, con carácter xeral: 1. Documentos que acrediten a identidade da persoa solicitante e, no seu caso, a representación de quen asine a solicitude (copia do DNI, do CIF e documentación acreditativa da representación). 2. Solicitude de subvención que se formalizará no modelo de instancia que figura como anexo I e á que se xuntará o proxecto/memoria cos seguintes contidos mínimos: – Título do proxecto – Obxectivo xeral – Obxectivos específicos – Actividades – Calendario de actividades – Orzamento total – Importe da subvención solicitada, que non poderá superar o 80% do orzamento previsto de gastos nin os 6000 €. 3. Declaración de solicitude doutras axudas e subvencións para a realización do mesmo proxecto e se estas foron concedidas ou están pendentes de resolución, concepto e contía das mesmas.4. Declaración de non ter obrigas tributarias pendentes coa Facenda estatal, autonómica e local ou a tesourería da Seguridade social. (No suposto de proposta de concesión de subvención superior a 3.000 €, a entidade beneficiaria afectada deberá presentar os correspondentes certificados oficiais). 5. Declaración responsable de que a persoa ou entidade solicitante non concorre en ningunha das circunstancias que impidan obter a condición de beneficiaria de subvencións públicas, establecidas no artigo 13 da Lei xeral de subvencións.6. Declaración da persoa asinante onde se sinale que cumpre todo o regulado no artigo 14 da Lei 38/2003, relativo ás obrigas da entidade beneficiaria.7. Certificado da entidade financeira na que desexa se lle aboe o importe da subvención, na que figuren o IBAN e os vinte díxitos do código conta cliente, e na que se acredite que dita conta corresponde á entidade solicitante.8. Certificación na que se acredite o número de socios activos, que terá que acadar un mínimo de corenta. A documentación que se presente deberá ser orixinal ou copia compulsada. De conformidade co art.35. f) da Lei 30/1992, do 26 de novembro, poderanse omitir os documentos que xa fosen achegados con anterioridade e cuxo prazo de validez non expire, substituíndoos por unha declaración na que se especifique que os mesmos non foron modificados dende a súa presentación no Concello de Ferrol, e a data e o órgano ou dependencia na que foron presentados. Se a solicitude non reúne os requisitos establecidos na norma de convocatoria, a Concellería de Cultura requirirá ao interesado para que a subsane no prazo máximo e improrrogable de 10 días coa indicación de que se así non o fixera, se lle terá por desistido da súa solicitude, previa resolución ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.7.–Comisión de valoración e resolución das solicitudes. A concesión das subvencións realizarase, mediante un réxime de concorrencia competitiva, e será aprobada por resolución do concelleiro de Cultura, previo informe da comisión avaliadora e da proposta motivada do negociado de Cultura. A comisión avaliadora estará composta polos seguintes membros: – Presidencia: concelleiro delegado de Cultura, que poderá ser coincidente con outros representantes; ou concellería en quen delegue se é o caso. – Concelleira delegada de Participación Cidadá. – Un representante de cada grupo municipal. – Dous representantes de entidades cidadás, relativas ao sector/territorio da convocatoria, elixidos/as entre as/os compoñentes das asociacións culturais inscritas no Rexistro Municipal de Entidades Cidadás. – Xefa do negociado de Cultura, ou funcionaria do negociado en quen delegue, para actuar como secretaria da comisión avaliadora. A comisión informativa de Cultura deberá ditaminar o informe da comisión avaliadora para a súa elevación ao órgano competente de aprobación.8.–Criterios e procedemento de avaliación das solicitudes.8.1.–A selección das peticións e a contía das subvencións determinarase despois da consideración das actividades que se van a realizar, ponderando segundo os seguintes criterios: Criterios comúns: ata 70 puntos. a) Interese das actividades, coherencia técnica do proxecto e congruencia entre a programación e os obxectivos da convocatoria: ata 20 puntos, que se concederán en función da prioridade sinalada na solicitude. b) Nivel de cobertura poboacional e interese social da iniciativa: ata 10 puntos. c) Nivel de representatividade da asociación no seu territorio ou sector: ata 5 puntos. d) Grao de innovación do proxecto e déficit de actividades análogas no municipio: ata 10 puntos. e) Capacidade de autoxestión da entidade e nivel de financiamento propio no seo do proxecto: ata 5 puntos. f) Nivel de sostibilidade do proxecto no tempo: ata 20 puntos. Criterios transversais: ata 30 puntos. a) Nivel de colaboración con outras entidades cidadás ou axentes sociais na execución do proxecto: ata 5 puntos. b) Intercambio e participación activa das persoas socias para a execución do proxecto: ata 5 puntos. c) Promoción da participación cidadá e dinamización comunitaria: ata 5 puntos. d) Perspectiva de xénero na formulación do proxecto e na difusión de resultados: ata 5 puntos. e) Criterios que faciliten entre a poboación a maior accesibilidade do proxecto: ata 5 puntos. f) A promoción da extensión social da lingua galega ou do proceso de normalización lingüística como obxectivo do proxecto: ata 2,5 puntos. g) Existencia de documentación oficial da entidade (estatutos, proxectos, orzamentos, certificados), así como documentos habituais de comunicación da asociación (actas, publicidade, circulares, etc.) en lingua galega. Para acreditar este mérito deberase presentar o modelo de declaración responsable de utilización da lingua galega: ata 2,5 puntos.8.2.–Procedemento de valoración: 1. Valoración de cada proxecto segundo os criterios anteriores.2. Suma de todos os puntos outorgados na valoración dos proxectos ás entidades solicitantes.3. Cálculo do valor/punto mediante a división do importe global da convocatoria (45.000 €) entre a suma de todos os puntos.4. Cálculo do importe concedido a cada entidade mediante o produto dos puntos obtidos na valoración polo importe de cada punto.5. No suposto de entidades nas que o importe obtido supere o importe do proxecto presentado concederase o 80% do proxecto.9.–Notificación e publicidade da resolución. As subvencións concedidas publicaranse no taboleiro de anuncios da páxina web do Concello de Ferrol. O prazo máximo no que debe notificarse ás entidades interesadas a resolución expresa será de seis meses contados a partir do día seguinte á data de finalización do prazo de presentación de solicitudes. Transcorrido este prazo, a falta de resolución e notificación producirá efectos desestimatorios. O acto de resolución da subvención esgota a vía administrativa. En concordancia co que dispón o artigo 116 da Lei 30/1992, do 26 de novembro, poderase interpoñerse recurso potestativo de reposición ante o Alcalde deste Concello, no termo dun mes a contar dende o día seguinte ó da recepción da notificación, ou ben directamente recurso contencioso administrativo ante o xulgado contencioso administrativo correspondente.10.–Modificación de conceptos. Despois da notificación da resolución de concesión, e logo da solicitude razoada do beneficiario da subvención, poderá autorizarse a modificación da solicitude inicial, mediante o cambio dos obxectivos ou conceptos concretos que se detallan na memoria ou orzamento da solicitude, sempre que se manteña a finalidade da subvención. Esta solicitude deberá presentarse no prazo dun mes natural, contado dende a notificación da concesión e será obxecto de resolución da Concellería delegada de área, logo da proposta previa da Comisión Avaliadora e que deberá ter en conta as seguintes circunstancias:  Se o orzamento da nova actividade ou investimento é superior ou igual ao orzamento subvencionado inicial, manteranse as mesmas condicións da subvención concedida.  Se o orzamento da nova actividade ou investimento é inferior ao orzamento subvencionado inicial, a comisión avaliadora deberá determinar o novo importe da subvención e o novo orzamento subvencionado, que serán inferiores aos inicialmente establecidos, e o novo coeficiente de financiamento.11.–Uso da lingua galega e dunha linguaxe non discriminatoria. As comunicacións entre a persoa ou entidade adxudicataria e o Concello de Ferrol deberán realizarse en galego, así e como a difusión de resultados relativos ao proxecto e os seus produtos, en cumprimento da Ordenanza municipal de normalización lingüística de 1997. En todo o demais estarase ao disposto nas bases reguladoras para a convocatoria de subvencións destinadas a entidades cidadás e cidadanía en xeral (base novena) publicadas no BOP número 20 do 1 de febreiro de 2010.12.–Seguimento técnico e xustificación das subvencións. As entidades que reciban subvencións están obrigadas a facilitar os datos que lle sexan solicitados polo Concello de Ferrol.13.1. –A entidade subvencionada para acreditar a execución do programa deberá presentar no Rexistro Xeral do Concello, no prazo establecido na convocatoria anual, a documentación que se recolle nas bases de execución ou calquera outra que a Intervención Municipal estime oportuna; en calquera caso: 1. Memoria da totalidade da actividade realizada xustificativa do cumprimento do obxecto do convenio, así como a indicación das actividades realizadas e dos resultados obtidos.2. Facturas orixinais ou documentos de valor probatorio equivalente no tráfico xurídico mercantil ou con eficacia administrativa polo importe total do gasto obxecto da subvención, ao abeiro do establecido no artigo 30.3 da Lei 38/2003, do 17 de novembro (Lei xeral de subvencións e o seu regulamento). Poderase xustificar con copias compulsadas sempre que previamente se inclúa no orixinal a seguinte dilixencia, asinada polo responsable: “Dilixencia. –En cumprimento da Lei 38/03, esta factura foi utilizada como xustificante do gasto para a obtención da subvención de. do ano. do Concello de Ferrol." 3. Xustificantes de pagamento das facturas ou documentos de valor probatorio equivalente no tráfico xurídico mercantil ou con eficacia administrativa. No caso de pagamento por transferencia bancaria: xustificante bancario; no caso de pagamento por cheque: extracto bancario e copia da matriz do talón. Excepcionalmente admitirase a xustificación do pagamento do gasto mediante a presentación de recibís. Neste caso a entidade beneficiaria da subvención deberá aportar unha declaración na que motive porqué o pago mediante transferencia bancaria ou cheque suporía unha carga desproporcionada para a entidade beneficiaria tendo en conta a finalidade da subvención, a natureza do gasto e a súa contía.4. Relación clasificada dos gastos e investimentos da actividade con identificación do acredor e do documento, o seu importe, a data de emisión e, no seu caso, a data de pagamento, de acordo co artigo 75 do RD 887/2006 do Regulamento da Lei 38/2003 xeral de subvencións.5. Declaración xurada sobre a obtención doutras axudas ou solicitadas ou concedidas para a mesma finalidade de calquera outra administración pública ou de particulares ou de entidades privadas.6. Designación de conta bancaria na que se efectuarán os ingresos, segundo as normas establecidas pola Tesourería Municipal ( www.ferrol-concello.es Administración. Sección: Trámites.2. Designación de conta bancaria comunicación de datos bancarios). 7. Declaración responsable de que a entidade se atopa ao corrente no cumprimento das obrigas de carácter tributario (estatal, autonómico e local) e da Seguridade Social (subvencións de importe ata 3000 €). No suposto de concesión de subvencións por importe superior a 3000 €, será obrigatoria a presentación dos correspondentes certificados oficiais.8. Proba do cumprimento das obrigas de publicidade, se é o caso, a través da achega de documentos gráficos nos que conste o financiamento polo Concello de Ferrol.9. Declaración de non estar incurso nas causas de incompatibilidade ou incapacidade para contratar e percibir subvencións da administración pública, como recolle o artigo 13.2 e 3 da Lei 38/2003.13.2. –O prazo para a xustificación das subvencións finalizará o día 25 de novembro de 2014, se ben antes de finalizar o prazo poderase ampliar, sempre que a persoa interesada o solicite e nos casos debidamente motivados, ou por proposta razoada da unidade xestora. O prazo ampliado non poderá exceder da metade do prazo establecido para a presentación da xustificación (5 días naturais). 13.3. –No caso de achegar xustificantes que non se axusten ás bases da convocatoria ou presentar documentación xustificativa incompleta, notificaráselle á persoa ou entidade beneficiaria da subvención, para que poida emendar os xa presentados no prazo de dez días hábiles; poderá, se fose necesario, presentar novos documentos xustificantes sempre dentro do prazo de xustificación. En todo caso, coa documentación relacionada no punto 13.1. (puntos 1 ao 4) destas bases, haberá de acreditarse o 100% do gasto executado (80% subvención + 20% restante). No caso de que o importe xustificado sexa unha cantidade inferior á que deba xustificar, o importe que pagará o Concello de Ferrol establecerase mediante unha equivalencia. Transcorrido este prazo sen que os documentos tiveran entrada no Rexistro Xeral deste Concello, o/a beneficiario/a perderá o seu dereito a percibir a subvención non xustificada.13.4. –De conformidade co disposto no artigo 70.3 do Regulamento da Lei de subvencións (Real decreto 887/2006, do 21 de xullo), transcorrido o prazo de xustificación sen que se teña recibido xustificación ningunha, a unidade xestora remitiralle un requirimento á entidade beneficiaria para que a presente no prazo improrrogable de quince días hábiles. A falta de xustificación da subvención neste prazo excepcional conlevará á perda da subvención. A presentación da xustificación neste prazo adicional conlevará unha minoración automática do 25% do importe correctamente xustificado. Esta penalización automática aplicarase asemade no suposto de presentación da documentación xustificativa no período comprendido entre a finalización do prazo inicial de xustificación e a notificación do prazo adicional ao que se refire o parágrafo primeiro deste punto.14.–Gastos subvencionables. De acordo coa Lei 38/2003 xeral de subvencións e coas bases municipais reguladoras para a convocatoria de subvencións destinadas a entidades cidadás e cidadanía en xeral, se consideran gastos subvencionables aqueles que de maneira indubidable respondan á natureza da actividade subvencionada, resulten estritamente necesarios e se realicen no prazo establecido nestas bases, de acordo coas seguintes porcentaxes: a) Non poderán superar o 20% do total da xustificación da subvención: – Gastos de xestión (materiais de administración, informáticos, fotocopias, papel, bolígrafos, etc.). – Gastos de comunicacións: teléfono, fax, correo. b) Non poderán superar o 70% do total da xustificación da subvención: – Gastos de publicidade e difusión: imprenta, serigrafía, etc. – Gastos de transporte: autocares, billetes de tren, avión, etc. – Gastos de materiais consumibles específicos das actividades. – Asistencias técnicas (monitores/as, docencia, etc.). – Outros gastos relacionados coas actividades executadas. c) “Cortesías de colaboración”, relacionadas co programa (ata un máximo do 10%), como agasallos, placas conmemorativas, axudas de custo (de membros da entidade) e gastos de restauración e catering.15.–Obrigas das entidades beneficiarias. As obrigas das entidades son as recollidas na Lei 38/2003, xeral de subvencións; no Real decreto 887/2006, e na Lei 9/2007, de subvencións de Galicia.16.–Control financeiro das subvencións. Este control realizarase consonte co disposto no artigo 44 e seguintes da Lei xeral de subvencións. Disposición adicional primeira. En todo o non previsto nesta convocatoria serán de aplicación as normas incluídas nas bases reguladoras para a convocatoria de subvencións destinadas a entidades cidadás e cidadanía en xeral, nas bases de execución do orzamento xeral do Concello de Ferrol para o exercicio de 2014, na Lei 38/2003, xeral de subvencións, e no seu Regulamento, e na Lei 9/2007, de subvencións de Galicia. Disposición adicional segunda. Para os efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Entidades do Concello de Ferrol. Disposición final. A presente convocatoria entrará en vigor coa súa publicación no Boletín Oficial da Provincia, e será válida para o ano 2014. O que se fai público para xeral coñecemento. Ferrol, 10 de febreiro de 2014 O concelleiro de Cultura e Universidade Manuel-Reyes García Hurtado ANEXO I SOLICITUDE DE SUBVENCIÓN PARA A PROMOCIÓN E FOMENTO DA CULTURA DENDE AS ASOCIACIÓNS CULTURAIS DE FERROL PARA O ANO 2014 Don/dona ___________________________________________________________________________, con DNI n.º _______________________ e enderezo en ____________________________________________ no Concello de ___________________, n.º de teléfono ___________________, enderezo electrónico ________________________________, en representación da Entidade Cultural _______________________________________________, con CIF _______________ e enderezo para os efectos de notificación _______________________________________, teléfono ________________ e enderezo electrónico ____________________________________ SOLICITO unha subvención para a promoción e fomento da Cultura do Concello de Ferrol para o proxecto __________________________________________________ que se achega con esta solicitude. O importe da subvención solicitada (non poderá superar o 80% do orzamento previsto de gastos nin os 6.000 €) é de. €. ACHEGO:  Copia compulsada do CIF da entidade solicitante.  Copia compulsada do NIF da persoa que actúa coma representante e documento que acredite a súa representación.  Declaración de solicitude doutras axudas e subvencións para a realización do mesmo proxecto, e se estas foron concedidas ou están pendentes de resolución concepto e contía das mesmas.  Declaración de non ter obrigas tributarias pendentes coa Facenda estatal, autonómica e local e coa tesourería da Seguridade Social.  Declaración responsable de que a persoa ou entidade solicitante non concorre en ningunha das circunstancias que impidan obter a condición de beneficiaria de subvencións públicas, establecidas no artigo 13 da Lei 38/2003, xeral de subvencións.  Declaración da persoa asinante onde se sinale que cumpre todo o regulado no artigo 14 da Lei 38/2003, xeral de subvencións, relativo ás obrigas da entidade beneficiaria.  Certificado da entidade financeira na que desexa se lle aboe o importe da subvención, no que figuren o IBAN e os vinte díxitos do código conta cliente, e no que se acredite que dita conta corresponde á entidade solicitante.  Certificación na que se exprese o número de socios activos, que terá que acadar un mínimo de corenta.  Declaración responsable de utilización da lingua galega na documentación oficial da entidade, así coma nos documentos habituais de comunicación da asociación.  Coma representante da entidade cultural ____________________________________________ acepto as bases da convocatoria. Ferrol, _______ de ___________________ de 2014. (sinatura) SR. ALCALDE-PRESIDENTE DO EXCMO. CONCELLO DE FERROL